stanford-oval/wikipedia huggingface dataset:
היפופוספטזיה

| --- | --- |

חלבון פוספטזה בסיסית החסר באנשים עם היפופוספטזיה
 תחום:  אנדוקרינולוגיה
 שכיחות:  1:100,000
 גורם:  מוטציה בגן ALPL
 תסמינים:  ירידה בצפיפות העצם, אי-ספיקה נשימתית
 אבחון:  רמת פוספטזה בסיסית נמוכה בדם, צילומי שלד, בדיקה גנטית
 טיפול:  אנזים חליפי Asfotase alfa
 פרוגנוזה:  משתנה
 קישורים ומאגרי מידע
 eMedicine:  945375 
 MeSH:  D007014
 
היפופוספטזיה היא מחלת עצם מטבולית נדירה כתוצאה ממוטציה בגן TNSALP המובילה לפגיעה במינרליזציה של העצמות. המאפיינים הקלינים והרנטגניים של המחלה עשוים להיות דומים לאוסטיאומלציה, אולם המאפיין הבלעדי של היפופוספטזיה הוא הרמה הנמוכה של פוספטזה בסיסית בדם וכן רמה מוגברת של ויטמין B6. המחלה קרויה גם תסמונת ראתבון על שם רופא ילדים קנדי (ג'ון קמפבל רתבון, 1915–1972) שתיאר אותה בשנת 1948. הבסיס הגנטי של המחלה תואר רק כ-40 שנה לאחר מכן. באוקטובר 2015, הטיפול באנזים החליפי asfotase alfa אושר על ידי ה-FDA כטיפול ייעודי ראשון להיפופוספטזיה בילדים.
לקריאה נוספת

היפופוספטזיה קשה של גיל הינקות – תיאור מקרה, ד"ר יבגניה גורביץ, ד"ר דניאל לנדאו, הרפואה, ינואר 2017
הולמס (סדרת טלוויזיה)

| --- | --- |
 סוגה:  דרמה   פשע   מתח
 בימוי:  דמיטרי פטרוּן
 שחקנים:  ארטיום אוסיפוב ויאצ'סלב צ'פורצ'נקו
 שפות:  רוסית
 מספר עונות:  1
 מספר פרקים:  8
 הפקה
 מפיק:  אלכסיי מויסייב   נטליה מוקייבה
 חברת הפקה:  Epic Media
 אתר צילומים:  סנקט פטרבורג מוסקבה
 צלמים:  קיריל ספראנסקי
 שידור
 פורמט (תמונה):  HDTV
 פורמט (קול):  Dolby Surround 2.0
 תקופת שידור מקורית:  2023–הווה
 קישורים חיצוניים
 דף התוכנית ב-IMDb
 
הולמס (ברוסית: Холмс) היא סדרת טלוויזיה דרמת פשע רוסית המבוססת על דמותו של שרלוק הולמס מסדרת הספרים הבלשית מאת ארתור קונאן דויל, בהפקת חברת Epic Media.
שחקנים ודמויות

ארטיום אוסיפוב – שרלוק הולמס
ויאצ'סלב צ'פורצ'נקו – דוקטור ווטסון
איגור דנפרוב – אולג, ראש אבטחה
קרינה ראוקה – אולקה
ולדימיר ברסט – מאבטח
קונסטנטין וישנבסקי – שופט בדימוס
אנדריי ריבוצ'קה – קטטוני
רומן אובשינוב – פרנקנשטיין, מתאגרף
מריה קוליק
ארינה דולגיך
הפקה

ההפקה יצאה לדרך באוקטובר 2020, כשהצילומים החלו במוסקבה ובסנקט פטרבורג ב-19 בדצמבר 2020.
ראו גם

שרלוק הולמס (סדרת טלוויזיה, 2013)
שרלוק ברוסיה
הערות שוליים

↑  Instagram, www.instagram.com
↑  ХОЛМС - начали снимать наш удивительный проект🕵️‍♀️🎻 #холмс #epicmedia #epicmediachannel Photo by @speranso
↑  Холмс (2021), נבדק ב-2024-08-05
↑  הצלם קיריל ספראנסקי באינסטגרם
↑  Epic Media
↑  🎩"ХОЛМС" - наш новый необычный проект! 🔥🔥🔥 Кто он? Парень, ищущий своего брата? Гениальный сыщик? Или убийца, играющий со своим психиатром? ⚡️⚡️⚡️ Премьера в следующем году на Epic media Youtube!, אינסטגרם
↑  🎩"ХОЛМС" - наш новый необычный проект! 🔥🔥🔥 Кто он? Парень, ищущий своего брата? Гениальный сыщик? Или убийца, играющий со своим психиатром? ⚡️⚡️⚡️ Премьера в следующем году на Epic media Youtube!, פייסבוק
| סדרת שרלוק הולמס מאת ארתור קונאן דויל |
| --- | --- | --- |
| ספרים | חקירה בשני • חותם הארבעה • כלבם של בני בסקרוויל • עמק הפחד |  |
| אוספי סיפורים קצרים | הרפתקאותיו של שרלוק הולמס • זיכרונותיו של שרלוק הולמס • שובו של שרלוק הולמס • הקידה האחרונה • ספר הפרשיות של שרלוק הולמס |  |
| דמויות | שרלוק הולמס • מייקרופט הולמס • דוקטור ווטסון • המפקח לסטרייד • פרופסור מוריארטי |  |
| דמויות משנה | איירין אדלר • סבסטיאן מורן • מרי מורסטן • דמויות נוספות |  |
| שונות | רחוב בייקר 221 ב' • מוזיאון שרלוק הולמס |  |
| עיבודים נבחרים | סרטים: שרלוק הולמס ותעלומת גרבי המשי • שרלוק הולמס והפרחחים מרחוב בייקר • טום וג'רי פוגשים את שרלוק הולמס • מר הולמס • הולמס & ווטסון • אנולה הולמס • אנולה הולמס 2 • אנולה הולמס 3   סדרות: זיכרונות על שרלוק הולמס • שרלוק • אלמנטרי • שרלוק הולמס (2013) • מיס שרלוק • שרלוק ברוסיה • הפרחחים • הולמס וסילי ליוואנוב: הרפתקאותיהם של שרלוק הולמס ודוקטור ווטסון (הרפתקאותיהם של שרלוק הולמס ודוקטור ווטסון • שרלוק הולמס ודוקטור ווטסון • הרפתקאותיהם של שרלוק הולמס ודוקטור ווטסון: המאה העשרים מתחילה • הרפתקאותיהם של שרלוק הולמס ודוקטור ווטסון: כלבם של בני בסקרוויל • הרפתקאותיהם של שרלוק הולמס ודוקטור ווטסון: אוצר אגרא)   רוברט דאוני ג'וניור: שרלוק הולמס (סרט, 2009) • שרלוק הולמס: משחק הצללים • שרלוק הולמס 3   משחקי וידאו: שרלוק הולמס: התעוררות • שרלוק הולמס נגד ארסן לופין • שרלוק הולמס נגד ג'ק המרטש |  |
היפופרתירואידיזם

| --- | --- |
 תחום:  אנדוקרינולוגיה 
 טיפול:  ergosterol  ergocalciferol 
 קישורים ומאגרי מידע
 eMedicine:  767744 
 MeSH:  D007011
 סיווגים
 ICD-11:  5A50 
 
היפופרתירואידיזם היא ירידה בתפקוד של בלוטת יותרת התריס הכוללת תת-ייצור של הורמון יותרת התריס. מצב זה גורם לירידה ברמת הסידן בדם, עוויתות והתכווצויות שרירים לא-רצוניות וכן סימפטומים נוספים.
היפופרתירואידיזם יכול להיות מולד, או להיגרם בעקבות ניתוח בבלוטת התריס או בבלוטת יותרת התריס. או בעקבות פגם במערכת החיסונית, או בעקבות גורמים נוספים נדירים יותר. האבחנה מתקבלת באמצעות בדיקות דם, ובהתאם לתוצאה מתבצעות גם בדיקות גנטיות נוספות. הטיפול בהיפופרתירואידיזם מוגבל מאוד, היות שטרם נמצא תחליף מלאכותי להורמון הפרתירואיד. מתן סידן או ויטמין D מאפשר טיפול בסימפטומים, אך מנגד מעלה את הסיכון לאבנים בכליות ופגיעה כרונית בכליות.
סימנים וסימפטומים

הסימפטומים העיקריים של היפופרתירואידיזם מופיעים כתוצאה מרמת הסידן הנמוכה בדם, אשר פוגעת בתפקוד התקין של השרירים ומערכת העצבים. כתוצאה מכך, אנשים הסובלים מהיפופרתירואידיזם סובלים מנימול ותחושת עקצוץ סביב הפה ובקצות כפות הידיים והרגליים, ומהתכווצויות שרירים הפוגעות בעיקר בידיים וברגליים.
החלטה 2758 של העצרת הכללית של האו"ם

| --- | --- |

נוסח ההחלטה
 תאריך:  25 באוקטובר 1971 
 קוד:  A/RES/2758(XXVI) (מסמך)
 נושא:  השבת הזכויות החוקיות של הרפובליקה העממית של סין באומות המאוחדות
 סיכום הצבעה:  76 הצביעו בעד 35 הצביעו נגד 17 נמנעו 
 תוצאה:  התקבלה
 
החלטה 2758 של העצרת הכללית של האומות המאוחדות עברה בהמשך להחלטה 1668 שקבעה כי כל שינוי בייצוגה של סין באו"ם טעון אישור מצד שני שלישים מהחברות, בהתאם לפרק י"ח במגילת האומות המאוחדות. ההצעה שעברה ב-25 באוקטובר 1971 הכירה ברפובליקה העממית של סין כ"נציגה הלגיטימית היחידה של סין לאומות המאוחדות", והוציאה את נציגיה של טאיוואן מהארגון.
רקע

כשהוקמו האומות המאוחדות ב-1945, הייתה הרפובליקה הסינית אחת מ-51 החברות המייסדות של הארגון. ב-26 ביוני 1946, אחרי הפסקת אש של שנה, פרצה מחדש מלחמת האזרחים הסינית בין הלאומנים לקומוניסטים. ב-1949 ברחו אחרוני הלאומנים לטאיוואן, שם הוקמה הרפובליקה הסינית, כשהקומוניסטים שולטים בשאר סין. יפן ויתרה על השליטה בטאיוואן בהתאם לאמנת סן פרנסיסקו. מאותה שנה שלטה המפלגה הקומוניסטית בסין היבשתית, ואילו הלאומנים בטאיוואן ובאיים קטנים נוספים.
הרפובליקה העממית של סין טענה במשך שנים להיותה היורשת של הרפובליקה הסינית, שעה שממשלת צ'יאנג קאי שק טענה כי הרפובליקה לא הפסיקה להתקיים, והיא ממשיכת דרכה. שתי המדינות טענו לבלעדיות וסירבו לקיים יחסים עם מדינות שהכירו בשנייה. עד 1971 טאיוואן הייתה הנציגה הרשמית של סין והייתה חברה קבועה במועצת הביטחון של האו"ם עד החלטה 2758.
פרק ג' במגילת האומות המאוחדות קובע:
”החברות המייסדות של האומות המאוחדות יהיו המדינות אשר השתתפו בוועידת האומות המאוחדות בנושא ארגון בינלאומי בסן פרנסיסקו, או חתמו קודם לכן על הכרזת האומות המאוחדות מ-1 בינואר 1942, חתמו על הפרק הנוכחי ואישרו אותו בהתאם לסעיף 110”
בנוסף, הרפובליקה הסינית חתמה ואשררה את אמנת וינה בדבר יחסים דיפלומטיים ב-18 באפריל 1961 וב-19 בדצמבר 1969 בהתאמה.
השלכות

ב-23 ביולי 2007 מזכ"ל האו"ם, באן קי-מון, סירב לבקשתה של טאיוואן להצטרף לשורות הארגון בשם טאיוואן וציטט את החלטה 2758 ובה נקבע שטאיוואן היא חלק מסין. מאחר שהחלטה 2758 לא מזכירה את טאיוואן, אף שהצהרות מצד הארגון כן מציינות אותה לעיתים, פרשנותו של באן קי מון הביאה לביקורת חריפה מצד התקשורת האמריקאית וכן מצד כמה מהחברות בראשות ארצות הברית. תגובתו של באן קי-מון לבקשה תאמה את מדיניות האו"ם במשך עשרות שנים ולפיה טאיוואן היא חלק מסין.
מחלוקות

על פי גישות אחרות, החלטה 2758 פתרה את בעיית הייצוג הסיני באו"ם אך הותירה את נושא הייצוג של טאיוואן כבעיה ללא פתרון מעשי. הממשלה בטאיפיי ממשיכה למשול בטאיוואן ובאיים הסמוכים, ובעוד הממשלה הקומוניסטית טוענת כי היא הריבון בשטח, היא לא מחזיקה בסמכויות ממשיות באי. נשיא טאיוואן לשעבר, מא יינג-ג'יו אמר במהלך כהונתו כי "הרפובליקה של סין היא מדינה ריבונית, וסין היבשתית היא חלק מהשטח שלנו בהתאם לחוקה. לכן, היחסים שלנו עם היבשת אינם יחסים בינלאומיים. זאת מערכת יחסים מיוחדת."
מצד שני, אף על פי שהמדיניות השתנתה, ממשלת טאיוואן שטוענת כי היא הריבון ביבשת, היא מתמקדת בייצוג האינטרסים של האי. המדינה נהנית ממעמד מיוחד, היות שאחרי מלחמת העולם השנייה היא לא הועברה דה יורה לסין, ואופי השליטה במקום נשאר פתוח. השאיפה לעצמאות מלאה מסין (כפי שהיא מוגדרת על ידי טאיוואן, סין היבשתית או שתיהן) היא נושא שנוי במחלוקת בפוליטיקה הטאיוואנית.
ההחלטה ספגה ביקורת כלא חוקית מאחר שגירוש מדינה החברה באו"ם יכול להתבצע רק אם מדינה "הפרה בעקביות את העקרונות הכלולים במגילת האומות המאוחדות" לפי פרק ו'. משרד ההסברה של טאיוואן כתב:
החלטה זו כל כך לקויה שרק ביטולה האפקטיבי על ידי העצרת הכללית יכול לספק כל תקווה למחיקת הכתם על תפקיד האומות המאוחדות במערכת הבינלאומית. טאיוואן אימצה חלקית את האסטרטגיה הזו וניסתה להתחיל דיון על ביטול החלטה 2758 במהלך האסיפה ה-52. אף על פי שהוטה הארגון בגלל השתדלנות הנמרצת של הרפובליקה העממית של סין, נושא מעמדה של טאיוואן באו"ם לא יירד מהפרק.
המקור באנגלית
So flawed is this Resolution that only its effective repeal by the General Assembly can provide any hope of expunging the stain on the U.N.’s escutcheon in the international system. Taiwan partially adopted this strategy, and attempted to begin a debate on the repeal of Resolution 2758 during the Fifty-Second General Assembly. Although turned aside in 1997 by the P.R.C.’s energetic diplomatic lobbying, the issue of the R.O.C.’s status at the U.N. will not disappear.
ניסיונות לדון מחדש בהחלטה נעשו ב-1998 וציינו כי "באשר לשובה לאו"ם, הממשלה (הטאיוואנית) הבהירה כי אינה מתיימרת לייצג את כלל סין, אלא את 21.8 מיליון תושביה. פעולות שבוצעו על ידי הנשיא לשעבר צ'ן שואי-ביאן שתמך בעצמאות המדינה והגשת מסמכים בהן נקראה המדינה "טאיוואן" הדגישו כוונה זו. עם זאת, הממשל שאחריו, בראשות מא יינג-ג'יו הפך את הכוונה הזו ועצר את הניסיונות להפוך את המדינה לחברה באו"ם.
הערות שוליים

↑   CHAPTER IV: THE GENERAL ASSEMBLY בתאריך 28 בנובמבר 2010, בארכיון האינטרנט
↑  Red China Admitted to UN, UPI, ‏1971
↑  UN rejects Taiwan membership bid, BBC, ‏24 ביולי 2007
↑  King of the U.N., וול סטריט ג'ורנל, ‏13 באוגוסט 2007
↑  J. Michael Cole, UN told to drop ‘Taiwan is part of China’: cable, Taipei Times, ‏6 בספטמבר 2011
↑   FINAL CLAUSES OF MULTILATERAL TREATIES
↑  Chris Wang, Mo Yan-chih, Ma accused of ‘lying’ about relations, Taipei Times, ‏18 באוקטובר 2013
↑  John R. Bolton, New Directions for the Chen Administration on Taiwanese Representation in the United Nations, American Enterprise Institute for Public Research, ‏1 ביולי 2000 (ארכיון)
↑   Request for the inclusion of an item in the provisional agenda of the fifty-third session, העצרת הכללית של האו"ם, 8 ביולי 1998
ירוק: מדינות שהצביעו בעד 
אדום: מדינות שהצביעו נגד 
כחול: מדינות שנמנעו 
צהוב: לא הצביעו 
אפור: מדינות שלא היו חברות באו"ם באותה עת
היפופוטם קפריסאי גמדי

| היפופוטם קפריסאי גמדי |
| --- | --- |
 היפופוטם קפריסאי גמדי
תקופה
פליסטוקן-הולוקן כ-781–10 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: היפופוטמיים
סוג:: היפופוטם
מין:: היפופוטם קפריסאי גמדי
שם מדעי
 Hippopotamus minor ‏דמארה, 1822

היפופוטם קפריסאי גמדי (שם מדעי: Hippopotamus minor) הוא מין של היפופוטם נכחד קטן-ממדים שהיה אנדמי לאי קפריסין. הוא משויך לסוג היפופוטם בו מצוי גם ההיפופוטם המצוי. הוא חי בין סוף הפליסטוקן עד לתחילת ההולוקן בטווח של 0.781-0.1 מיליון שנה.
מאפיינים

היפופוטם זה הגיע על פי ההערכות לגובה 76 ס"מ, לאורך 121 ס"מ ולמשקל של 200 ק"ג, מה שהופך אותו למין הקטן ביותר של היפופוטם, אף שאינו רחוק מגודלו של ההיפו הננסי שמשקלו הממוצע 270 ק"ג. דבר זה נגרם כתוצאה מגמדיות איים שעבר במהלך הפליסטוקן. האי קפריסין היה שומם במשך 9,000 מטורפים גדולים וההיפופוטם הגמדי היה המין הגדול ביותר בה.
ואולם הוא לא היה יכול לעמוד בכלי הנשק שהביאו המתיישבים הראשונים בקפריסין שהכחידו אותו לפני 11,000 עד 9,000 שנה בקירוב מכיום. עדויות מאתר חפירות מדרום ללימסול מרמזות על ציד מכוון שאולי גרם להכחדה.
היפופוטם זה היה אחד מההיפופוטמיים שעברו גמדיות במהלך הפליסטוקן כשלצידו חי היפופוטם כרתים גמדי (Hippopotamus creutzburgi) מהאי כרתים וגם נכחד באותה תקופה.
הוד מושונוב

| --- | --- |

 לידה:  8 ביוני 1989 (בן 35) ישראל 
 שם במה:  BEMET
 מוקד פעילות:  תל אביב, הודו, פולין, צרפת וארצות הברית
 תקופת הפעילות:  מ-2004
 עיסוק:  פסנתרן, קלידן, מלחין, מפיק, מעבד, במאי
 סוגה:  היפ-הופ, ג'אז, רגאטון, רוק, פופ, פיוז'ן, דראם אנד באס, הארדסטייל, טראפ
 שפה מועדפת:  עברית 
 כלי נגינה:  קיטר 
 חברת תקליטים:  Inch per second, Raw tapes, Time groove selections, נענע דיסק
 שיתופי פעולה בולטים:  אסף אבידן, בורגור, פוג'י בל, ברי סחרוף, קפה שחור חזק, A-WA
 www.bemetmusic.com
 
הוד מושונוב (נולד ב-8 ביוני 1989) הידוע בשם הבמה שלו BEMET, הוא אמן מוזיקה אלקטרונית ישראלי, המזוהה בעיקר לצד כלי הנגינה הקיטאר. בנוסף הוא גם מפיק, מלחין, פסנתרן, ומוזיקאי. מושונוב שיתף פעולה עם אמנים רבים, וביניהם - מתי כספי, אסף אבידן, אסף אמדורסקי, קפה שחור חזק, אביתר בנאי, אפרים שמיר, ברי סחרוף, שירי מימון, סאבלימינל, אבישי כהן, בורגור, פוג'י בל ועוד. בנוסף, הוא הפיק מספר סינגלים בין-לאומיים שפרסמו את שמו גם בהודו ובברזיל.
דיסקוגרפיה > יצירות מקוריות > סינגלים

אבוא בגבורות אדיר - רמיקס (עם שי צברי - 2015)
Stamped up‏(2016)
Golaso‏ (2016)
Bootie Bass feat. Inbal bibi‏(2016)
Sababa‏ (2017)
Tudobemet‏ (2017)
Happy‏ (2017)
Lotto‏ (2017)
Brasil‏ (2017)
Happy remix‏(2017)
Babayaga‏ (2017)
Meshi‏ (2017)
BQ – Swag and lean‏(2017)
דיסקוגרפיה > יצירות מקוריות > אלבומים

EP – BEMET‏ (2014)
The Chase After tomorrow‏(2015)
דיסקוגרפיה > אלבומים נוספים שבהם השתתף

Horse of Passion‏ (דורון רפאלי - 2010)
דרך חגב (אנסמבל ציפורלה - 2010)
Legend ‏ (בורגור - 2013)
יריות באוויר (רז שמואלי - 2014)
Insania‏ (ימן בלוז - 2015)
Tsuzamen‏ (Ramzailech‏ - 2015)
Gold shadow‏ (אסף אבידן - 2015)
The singles‏ (Live Beat Tapes‏ -2015)
My Silent Past‏ (Enest‏ - 2015)
החיים על פי אורטגה (אורטגה - 2015)
Habib Galbi‏ (A-WA‏ - 2016)
הכל עלי (פלד - 2016)
פה (אסף אמדורסקי - 2017)
מעגל החיים (קפה שחור חזק - 2017)
דיסקוגרפיה > סינגלים

הצד הטוב של החיים (התבלינים - 2009)
gypsy craze‏ (baba‏ - 2009)
decisions ‏ (Borgore feat‏ - 2012)
אור אדום (עידן חביב - 2013)
The X song‏ (שרי גבעתי - 2014)
הורסת את חיי (אפרים שמיר - 2014)
על שפת הים (אריק סיני ואהובה עוזרי - 2015)
60 פעמים בדקה (דוד לביא - 2015)
אל כל הבריאות (סאבלימינל - 2017)
ספינה טרופה (סאבלימינל - 2017)
הערות שוליים

1 2  קליפ וידאו מטורף שצולם בהודו על ידי המפיק הישראלי BEMET
↑  אמן המוזיקה האלקטרונית הבינלאומי מבצע זאת בניו-דלהי 23 באוגוסט 2017
↑  רציתי להחזיר את הקייטאר, אומר המוזיקאי הישראלי BEMET timesofindia‏, 25 באוגוסט 2017
↑  שעה של קונצרט לזכר מונק ניו יורק טיימס, 14 בספטמבר 2011
↑  ראו  Hod Moshonov (piano) - Jazz Competition in Rostov, Russia - 2011, בביצוע הוד מושונוב, סרטון בערוץ "Alexander Kantsberg", באתר יוטיוב, 2011. (הכרזה ברקע מציינת כי האירוע נערך ברוסטוב על הדון).
| --- | --- |
בקרת זהויות :  NLI: 987007583731505171  VIAF: 514144783066656229910   WorldCat (עם VIAF): 514144783066656229910
הנס פרוידנטל

| --- | --- |

 לידה:  17 בספטמבר 1905 לוקנוולדה, הקיסרות הגרמנית 
 פטירה:  13 באוקטובר 1990 (בגיל 85) אוטרכט, הולנד 
 שם לידה:  Jitschack Freudenthal 
 ענף מדעי:  מתמטיקה
 מקום מגורים:  גרמניה, הולנד
 מקום קבורה:  Begraafplaats Daelwijck 
 מקום לימודים:  אוניברסיטת פרידריך וילהלם (1931) 
 מנחה לדוקטורט:  היינץ הופף, לודוויג גאורג ביברבך 
 מוסדות:  אוניברסיטת אוטרכט (8 בנובמבר 1946–1 בספטמבר 1976)  אוניברסיטת אמסטרדם (1931–1940) 
 תלמידי דוקטורט:  Willem van Est, Pieter Jacob van Albada, G. J. B. Bremer, Eduard Johannes van der Waag, Gerard Schellekens, Arie Hendrik Boers, Dono Kijne, Nicole De Grande-De Kimpe, Tjepke Blanksma, P. M. van Hiele, Adrie Treffers, W. I. M. Wils, Frederik W. Hogesteeger, Ferdinand Douwe Veldkamp, Gerard Jan Leppink, Carel Scheffer, Arnoud van Rooij, Hans Duistermaat, Jacques F. Benders, Petrus W. H. Lemmens, Gerhard Veltkamp, Jan Willem Nienhuys, Henk J. M. Bos, Rudolf Arno Hirschfeld, Jacob Ponstein, Hendrikus Mattheus de Jong 
 פרסים והוקרה:  קולמוס האווז המוזהב (1984) 
 בן או בת זוג:  Suus Freudenthal-Lutter (20 ביולי 1932–?) 
 צאצאים:  Matthijs Freudenthal 
 מספר צאצאים:  4 
 הערות:  יהודי
 תרומות עיקריות
 תרם רבות לטופולוגיה, לגאומטריה ולתאוריה של חבורות לי.
 
הנס פרוידנטל (בגרמנית: Hans Freudenthal; ‏17 בספטמבר 1905 – 13 באוקטובר 1990) היה מתמטיקאי וסופר יהודי-גרמני שהוביל רפורמה בחינוך ובהוראת המתמטיקה במאה ה-20.
חייו

פרוידנטל נולד ב-1905 בגרמניה כבנו של מורה יהודי, והתעניין כבר בגיל צעיר במתמטיקה מורכבת. בגיל 18 החל בלימודי מתמטיקה גבוהים, ולאחר שסיים את הדוקטורט שלו עבר לאמסטרדם שבהולנד שם עבד כעוזרו של לויצן אגברטוס יאן בראואר, המתמטיקאי המפורסם. בעזרת אשתו ההולנדית-אירית (שהייתה אף היא מתמטיקאית) שרד את מלחמת העולם השנייה. ב-1946 הוא הפך לפרופסור באוניברסיטת אוטרכט ותרם רבות לטופולוגיה, לגאומטריה ולתאוריה של חבורות לי.
פרוידנטל ייסד את עקרונות החינוך המתמטי הריאליסטי, שהציג את הוראת המתמטיקה כמבוססת על חיי היום-יום. הוא לא דגל בשיטות פורמליות המבוססות על לוגיקה אשר אינן מתאימות לרוב הלומדים, ולימד על ידי סיפורים ומעשיות שנבחרו על ידיו בקפידה אשר מעידים על הבנה מתמטית מעמיקה ומובנית.
הוא האמין שאדם לומד מתמטיקה על ידי יצירתה מחדש, ושהמתמטיקה מעניינת יותר בדרך של סיפורים.
ב-1971 הקים פרוידנטל את IOWO (instituut ontwikkeling wiskunde onderwijs) – המכון להתפתחות החינוך המתמטי, אשר נקרא כיום על שמו. מכון זה, גם היום, נחשב לאחד המובילים בתחום המתמטיקה בהולנד ובעולם.
מעבר למתמטיקה, כתב פרוידנטל רבות לעיתונים הולנדים איכותיים בנושאים כמו: שפה, היסטוריה, חינוך ופוליטיקה.
ראו גם

ריבוע הקסם של פרוידנטל
שפת לינקוס
הנס צנקר

| --- | --- |

 לידה:  10 באוגוסט 1870 ביליץ, ממלכת פרוסיה ממלכת פרוסיה (1803-1892) 
 פטירה:  18 באוגוסט 1932 (בגיל 62) גטינגן, רפובליקת ויימאר רפובליקת ויימאר 
 מדינה:  גרמניה 
 השתייכות:  הצי הקיסרי הגרמני הצי הקיסרי הגרמני   רייכסמרינה רייכסמרינה
 תקופת הפעילות:  1889–1928 (כ־39 שנים)
 דרגה:  אדמירל 
 פעולות ומבצעים
 מלחמת העולם הראשונה  קרב יוטלנד 
 עיטורים
 מסדר אלברט  מסדר פרידריך  מסדר אריה צרינגן 
 
הנס צנקר (בגרמנית: Hans Zenker;‏ 10 באוגוסט 1870 – 18 באוגוסט 1932) היה אדמירל גרמני.
ביוגרפיה

צנקר נולד ב-10 באוגוסט 1870 בביליץ (כיום ביילסקו-ביאלה, פולין), הוא הצטרף לצי הקיסרי הגרמני ב-13 באפריל 1889. לאחר ששירת כקפטן של כמה ספינות טורפדו, הוא פיקד על הסיירות הקלות ליבק ב-1911 וקלן ב-1912–1913. כקפטן של סיירת המערכה פון דר טאן בשנים 1916–1917, צנקר השתתף בקרב יוטלנד ב-31 במאי – 1 ביוני 1916.
צנקר הצטרף למטה האדמירליות ב-1917. הוא מונה למפקד אזור הים הצפוני ב-1918, ומילא תפקיד זה כאשר מאמץ המלחמה הגרמני קרס בנובמבר 1918.
לאחר המלחמה, הוא הצטרף לרייכסמרינה, ומילא בו תפקידי פיקוד ומטה. הוא שירת בתור Inspekteur der Marineartillerie מ-1920 עד 1923 וכ-Chef der Marineleitung (ראש הפיקוד הימי) מ-1 באוקטובר 1924 עד 30 בספטמבר 1928. כהונתו כראש הרייכסמרינה ראתה את תחילת הבנייה מחדש של הצי הגרמני עם בניית סיירות קלות וסירות טורפדו ותכנון הסיירות מסדרת דויטשלנד, שנבנו מאוחר יותר כדויטשלנד, אדמירל שר ואדמירל גרף שפה.
משפחתו

את השנים האחרונות לחייו בילה צנקר באוסטרוד אם הרץ. בנו, קרל-אדולף צנקר (1907–1998), כיהן בתפקיד המקביל ל-Chef der Marineleitung — מפקח חיל הים — בבונדסמרינה של גרמניה המערבית בין השנים 1961 ל-1967.
החלטה 2 של מועצת הביטחון של האו"ם

| --- | --- |

היקף משוער של הרפובליקה של מאהבאד
 תאריך:  30 בינואר 1946
 ישיבה מספר:  5
 קוד:  S/RES/2 (מסמך)
 נושא:  משבר איראן (1946)
 סיכום הצבעה:  11 הצביעו בעד 0 הצביעו נגד 0 נמנעו 
 תוצאה:  התקבלה
 הרכב מועצת הביטחון
 חברות קבועות:  טיוואן הרפובליקה הסינית צרפת צרפת הממלכה המאוחדת הממלכה המאוחדת ארצות הברית ארצות הברית ברית המועצות (1923–1955) ברית המועצות
 חברות לא קבועות:  אוסטרליה אוסטרליה ברזיל ברזיל מצרים מצרים מקסיקו מקסיקו הולנד הולנד הרפובליקה העממית הפולנית הרפובליקה העממית הפולנית
החלטה 2 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-30 בינואר 1946 על ידי מועצת הביטחון של האומות המאוחדות.
ההחלטה עודדה את איראן ואת ברית המועצות לפתור את סכסוכן בנוגע לכוחות הסובייטים שנשארו בשטח איראן בסיום מלחמת העולם השנייה. בעלות הברית כבשו שטחים באיראן במלחמה עקב הצהרת התמיכה של השאה בהיטלר, ולא התפנו בסיומה. בסיום המלחמה נחתם הסכם המחייב התפנות של כוחות הצבא הבריטי, שאכן התפנו, ושל הצבא האדום. מועצת הביטחון ביקשה להתעדכן במשא ומתן בין שני הצדדים בכל עת.
ראו גם

משבר איראן
הסרת שיער ברגליים ובבית השחי על ידי נשים אמריקניות

הסרת שיער ברגליים ובבית השחי על ידי נשים אמריקניות לא הייתה שכיחה עד תחילת המאה ה-20. שיער גוף נתפס כברכה בקרב אירופאים, ולכן עד אז הסרתו לא הייתה מקובלת בקרב מתיישבות אירופאיות בארצות הברית. הסרת שיער בבית השחי והרגליים בקרב נשים אמריקאיות הפכה לשכיחה רק בתחילת המאה ה-20. שינוי תרבותי מרכזי שהוביל לכך היה השינוי בהגדרת הנשיות. בעידן הוויקטוריאני זו הייתה מבוססת על תפיסות מוסריות-ערכיות. ההגדרה השתנתה בתחילת שנות ה-20 של המאה העשרים, והתפיסה החדשה לגבי הנשיות התבססה על הגוף. נשים חשפו יותר מגופן באופנת התקופה; ובמקביל החלו להשתמש בחזיות, איפור ודיאטה. מחבר "פרויקט הגוף", ג'יי ברומברג, מסכם, "הגוף עצמו הפך לאופנה בשנות ה-20". הסרת שיער קודמה כנורמה הנדרשת מנשים, וככזו שניתן ליישמה באמצעות המוצרים הזמינים בשוק לשם כך.
שפה עליונה, צוואר, זרועות ושיער סנטר

ב-1858, לולה מונטז כתבה על כמה נשים "אומללות" שהכירה, שניסו להסיר שיער "לא נשי" על השפה העליונה, הצוואר, הזרועות והסנטר בשיטות שונות שיצרו כיבים. הספר תיאר שיטה חלופית להרחקת השיער בשעווה באמצעות תערובת של גאלבנום ו"פלסטר" המחוברים לרצועת עור. נטען כי השיטה גם פחות כואבת וגם יעילה יותר.
בית השחי

התפתחויות בשלוש תעשיות הניחו את הקרקע למסע פרסום שהחל ב-1908 במטרה להמחיש לציבור האמריקני שעבור נשים, הותרת שיער בבית השחי אינה נאותה. התעשיות המעורבות בקמפיין זה היו תעשיית מוצרי הסרת שיער לגברים, שזכתה באותה עת להצלחה מסחרית וביקשה להתרחב, תעשיית אופנת בגדי הנשים, שהחלה לייצר שמלות ערב חסרות שרוולים ומגזינים לנשים.
בית השחי > שוק המוצרים להסרת שיער לנשים

גברים כבר התגלחו במספרות ומאוחר יותר בבית. "סכין גילוח" חד פעמי לגברים הוצג לשימוש ביתי ב-1903. בעקבות זאת נחלה ג'ילט הצלחה ומכרה 90,000 מערכות סכיני גילוח לאחר שנה. לעומת זאת שוק למוצרים להסרת שיער נשי, עדיין לא היה קיים בארצות הברית. סכין הגילוח הראשון ששווק במיוחד לנשים הגיע לשוק בשנת 1915 מג'ילט. באותו זמן "איש לא שמע על הסרת שיער מבתי השחי והרגליים". מאז ועד שנות ה-30 השתמשו ג'ילט ועשרות חברות אחרות להסרת שיער בשינויים באופנת בגדי נשים כהצדקה לצורך להסיר שיער בבית השחי, ואחר כך שיער ברגליים. המסר הופץ בעיקר דרך מגזיני הנשים שזה עתה נולדו, הפופולריים והמשפיעים.
בית השחי > הקמפיין להסרת שיער בית השחי

פרסומות המעודדות הסרת שיער של נשים מתחת לזרוע, ומסבירות כיצד ומדוע לעשות זאת, פורסמו כבר ב-1908, והופיעו באופן עקבי יותר החל מ-1914. הפרסומת מ-1915 עבור אבקת אפילציה בשם X Bazin היא סטריאוטיפית לפרסומות בתקופה זו בכך שהיא מגדירה מדוע יש צורך בהסרת שיער בבית השחי.
מפרסמים הקפידו להשתמש בניסוחים שלדעתם יהיו נעימים יותר לקהל שלהם, למשל "החלקה" במקום "גילוח" ו"גפיים" במקום "רגליים". שיער בית השחי כונה במודעות אלו "לא רצוי", "מביך", "מכוער" ו"לא נקי"; והסרתו מצביעה על אישה שיש לה "קסם" ו"מגע של 'חביבות נשית'" והיא "צנועה", "עדינה ומטופחת בצורה מושלמת"; הסרת השיער מתאימה ל"נשים מעודנות" ול"נשות אופנה".
יצרני מוצרי הסרת שיער התמקדו בתחילה בשיווקם בקרב בני מעמד הגבוה. החל משנת 1934 הופיע סוג דומה של פרסום בכתב העת "Ladies Home Journal" שהיה נפוץ בקרב בנות המעמד הבינוני.
גילוח רגליים

שנות ה-20 הרחיבו את האידיאל חסר השיער של בתי השחי גם לרגליים. החלו פרסומות המצביעות על הסרת שיער ברגליים. בעוד שמודעות בין 1920 ל-1940 אכן מתייחסות לרגליים, הרגליים לא היו המוקד ב-90% מהמודעות הללו. המודעה הראשונה בהארפר'ס בזאר שהתמקדה בעיקר ברגליים הופיעה ב-1929.
הסרת שיער ברגליים צברה פופולריות במהלך מלחמת העולם השנייה. ייצור הגרביים צנח בפתאומיות ב-1941 ב-97% כאשר מועצת הייצור של ארצות הברית צמצמה את ייצור גרבי המשי והניילון. בתגובה הניחו נשים אמריקניות מדבקות או "גרביים נוזליים" (איפור רגליים) כדי לדמות את התפר של גרביים על גבי רגליים מגולחות. בין 1942 ל-1945 הטילה מועצת הייצור המלחמתית מגבלות נוספות על ייצור קוסמטיקה, כולל איפור רגליים, והטילה מס על קוסמטיקה עד 20%. הנורמה המחייבת הסרת שיער רגליים לנשים התחזקה מאוד בשנות ה-40. ליתר דיוק, היא הפכה מאופנה חולפת למנהג קבוע תוך מספר חודשים בתחילת שנות ה-40. סקר מאוחר יותר, ב-1964, הצביע על כך ש-98% מהנשים האמריקאיות בגילאי 15–44 גילחו את רגליהן באופן שגרתי.